Diari Oficial de la Generalitat Valenciana


Sumari del DOGV 5210, del 02-03-2006 (2006/2113)

Notificació a Dorotea Lledó Zaragoza de la sentència dictada en el juí número 868/2005.
---------------------------------------------------------------------------------------

### Dades del document

Número de DOGV
:   5210

Data del DOGV
:   02-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/2113


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació a Dorotea Lledó Zaragoza de la sentència dictada en el juí número 868/2005. [2006/F2113]  
Procediment: assumpte civil 868/2005.  
Juí: juí verbal (desnonament per falta de pagament) 868/2005.  
Part demandant: Francisco Javier Robles Pastor, María Teresa Robles Pastor, Antonio Robles Pastor, José María Robles Pastor.  
Part demandada: Dorotea Lledó Zaragoza.  
En el juí esmentat s'ha dictat la sentència que té la data i la part dispositiva següents:  
Elx, 21 de novembre de 2005  
Mónica Peinado Ramón, magistrada del Jutjat de Primera Instància número 4 d'Elx i el seu partit, pronuncia en nom del rei la següent  
Sentència  
En les actuacions de juí verbal, seguides en este jutjat i registrades amb el número 868/2005, a instància de Francisco Javier, María Teresa, Antonio i José María Robles Pastor, representats per la procuradora Cristina Candela Martínez i defensats per la lletrada Carolina Villargordo García, contra Dorotea Lledó Zaragoza, en situació processal de rebel·lia, sobre acció de recuperació de la possessió d'un immoble donat en arrendament per impagament de les rendes i acció de reclamació de rendes.  
Decisió  
Estime la demanda interposada per la procuradora Cristina Candela Martínez, en nom i representació de Francisco Javier, María Teresa, Antonio i José María Robles Pastor, contra Dorotea Lledó Zaragoza, en situació processal de rebel·lia, declare resolt el contracte d'arrendament que lligava ambdues parts pel que fa a l'habitatge situat a la avinguda de Granada, número 11, Edifici Costa Blanca, de Santa Pola, condemne el demandat a deixar l'esmentat habitatge lliure, vacu i expedit a disposició de l'actor en el termini que finalitza el dia 18 de gener de 2006, amb advertiment que en cas contrari, i sempre que la sentència no siga recorreguda i ho sol·licite la part actora en la forma prevista en l'article 549 LEC, es procedirà al seu llançament i a càrrec seu el dia 19 de gener de 2006 a les 10.30 hores. Així mateix condemne Dorotea Lledó Zaragoza a pagar a Francisco Javier, María Teresa, Antonio i a José María Robles Pastor, la quantitat de mil quatre-cents cinquanta-tres euros i vint-i-nou cèntims (1453,29 euros), quantitat a què serà aplicable un interés anual igual a l'interés legal del diner incrementat en dos punts des de la data de notificació d'esta sentència fins a la total execució; així com a les costes causades en este procés.  
Contra esta resolució es pot interposar recurs d'apel·lació que ha de resoldre la Secció Setena de l'Audiència Provincial d'Alacant, amb seu a Elx, si es prepara conforme establix l'article 457 de la Llei 1/2000, de 7 de gener, d'Enjudiciament Civil, en el termini de cinc dies a comptar des de l'endemà de la notificació. Conforme a l'apartat primer de l'article 449 de la dita llei, en els processos que comporten el llançament, no s'admetrà al demandat el recurs d'apel·lació si, en preparar-lo, no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar avançades.  
Esta és la meua sentència, de la qual s'expedirà testimoniatge perquè s'unisca a les actuacions, que pronuncie, mane i firme.  
A causa del desconeixement de l'actual domicili o residència de la part demandada, per mitjà de la provisió de 6 de febrer, el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència.  
Elx, 6 de febrer de 2006.. La secretària judicial: María del Mar Garcerán Donate.